Orientering om afholdt workshop - Bæredygtig kommune - Kalundborg 2025 
Sagsfremstilling 
12.    Orientering om afholdt workshop - Bæredygtig kommune - Kalundborg 2025  
                                                                                                                        Åbent 
Sagsnr.: 326-2015-4155        J.nr.: 00.16.02            Søren Thorsen.: 326-2015-279095 
  
[adresse] 
Den 3. september 2015 blev der afholdt en workshop i regi af projekt Bæredygtig Kommune - Kalundborg 2025. 
På workshoppen deltog kommunalbestyrelsesmedlemmer, borgere og repræsentanter fra en række lokale 
foreninger, organisationer og virksomheder - i alt deltog ca. 80 personer. Udgangspunktet for workshoppen var en 
datarapport, der tidligere er fremlagt på de politiske udvalgsmøder i august 2015. Rapporten beskriver syv 
hovedopgaver, der skal arbejdes med for at opnå en bæredygtig udvikling. Det drejer sig om at: 
  
· Fremme en positiv befolkningsudvikling og sammensætning 
· Fremme vækst blandt små og mellemstore virksomheder og sikre højtuddannet arbejdskraft 
· Fremme transportforbindelser til, fra og rundt i kommunen 
· Forbedre folkesundheden, også blandt børn og unge 
· Højne uddannelsesniveauet 
· Fremme attraktive boligmiljøer og tidssvarende boligmasse 
· Fremme omstilling til vedvarende energi 
  
Formålet med workshoppen var at få deltagernes bud på, hvordan man kan arbejde med disse udfordringer, så 
kommunen udvikler sig på en social, miljømæssig og økonomisk bæredygtig måde frem mod 2025. For at fremme 
en tværgående tænkning og udnytte deltagernes viden, lokalkendskab og erfaringer bedst muligt, blev deltagerne 
blandet. Således var der i hver gruppe deltagere med forskellig alder, baggrund og interesser. Grupperne 
formulerede i fællesskab en række idéer og forslag, som undervejs blev visualiseret på syv plancher.  
  
Materialet fra workshoppen vil nu blive grundigt gennemgået og behandlet, hvorefter det indgår i arbejdet med 
formuleringen af forslag til Udviklingsstrategi 2015. Efter planen vil forslag til Udviklingsstrategi 2015 blive fremlagt til 
politisk behandling i december 2015. De idéer og forslag, der fremkom ved workshoppen ser umiddelbart ud til at 
falde i tre kategorier, henholdsvis: 
  
· nogle forslag, der 'sætter en retning' for kommunens udvikling - det kunne fx være at Kalundborg i 2025 er en 
'uddannelsesby' eller at Kalundborg er en 'ressourcekommune - der får mere ud af mindre', 
· konkrete aktiviteter eller fysiske anlæg som fx 'Kattegatforbindelse' eller 'cykelstier, der afleder regnvand', og  
· nogle forslag, der handler om partnerskaber eller fællesskaber fx 'procesteknologisk campus' eller 'bofællesskaber 
på tværs af generationer'. 
  
Materialet fra workshoppen bliver snarest muligt gjort tilgængeligt for offentligheden, og der bliver foretaget en 
grundig evaluering af workshoppen. Deltagerne vil blive spurgt om deres oplevelse og udbytte af workshoppen, og 
får mulighed for at give deres eventuelle forslag til forbedringer.  
  
Materialet fra workshoppen vil nu blive grundigt gennemgået og behandlet, hvorefter det indgår i arbejdet med 
formuleringen af et forslag til Udviklingsstrategi 2015. Efter planen vil forslag til Udviklingsstrategi 2015 blive fremlagt 
til politisk behandling i december 2015. Udviklingsstrategi 2015 fastlægger de overordnede rammer og retningen for
kommunens udvikling, som et første skridt på vejen mod en bæredygtig kommune i 2025. Idéer og forslag, der ligger 
som et resultat af workshoppen, indgår som inspiration for det løbende arbejde med at løse hovedopgaverne. En 
helhedsorienteret tankegang og samarbejde på tværs af sektorer er nøglebegreber i denne indsats. 
  
BEHANDLING 
Direktionen, Økonomiudvalg, Kommunalbestyrelsen. 
  
INDSTILLING 
Direktøren indstiller at orienteringen tages til efterretning. 
  
ØKONOMISKE KONSEKVENSER 
Ingen. 
Direktionens møde den 15. september 2015: 
Direktionen vedtog at anbefale direktørens indstilling. 
Økonomiudvalgets møde den 23. september 2015: 
Udvalget vedtog at anbefale Direktionens indstilling. 
  
  
  
Kommunalbestyrelsens møde den 30. september 2015: 
Kommunalbestyrelsen vedtog at godkende Økonomiudvalgets indstilling. 
  
